Store (ca. 40 mm), avlange og litt flate, brune til svarte trebukker. Antennene er lange og tynne, kortere enn kroppen. Hodet er forholdsvis kort og bredt, med nyreformede fasettøyne. Pronotum er bredere enn langt og forholdsvis flatt, med rundede sider, svært tett og kraftig punktert. Dekkvingene er store og noe flate (dekker nesten alltid bakkroppen), skuldrene rundede, tett og kraftig punkterte, hver dekkvinge med tre lengderibber.